section_heading: Spektri molekula
paragraph_text: Pokusima se takvi ekvidistantni (s jednakim razmacima) spektri opažaju duboko u infracrvenom području. Za svaku vrst molekula svojstven je razmak između linija. Kod tako jednostavnih molekula, kao što su HCl, HF ili HJ, možemo odmah proračunati moment tromosti J. On je jednak umnošku mase vodikova atoma s kvadratom udaljenosti između težišta obaju atoma. Znamo da je masa vodikova atoma jednaka 1,67∙10<sup>-27</sup> kg, a iz kinetičke teorije materije izlazi da je razmak atoma u molekuli HCl jednak 1,3∙10<sup>-10</sup> m. Prema tome dobivamo da je svojstven razmak između rotacijskih linija HCl jednak 6∙10<sup>11</sup>. Ova vrijednost vrlo dobro se slaže s opažanjima.